สวัสดีค่ะก่อนหน้านี้ประมาณสองปีที่แล้ว มีอาการมือจีบ กล้ามเนื้อใบหน้ากระตุก และเหน็บชาบ่อยมากๆ หนักจนเข้าโรงพยาบาล ใช้เวลาวินิจฉัยอยู่นาน ตรวจเลือดหลายครั้ง จน diagnose ว่าเป็น hypoparathyroidismแค่เล็กน้อย ให้ทานยาแคลเซียมและวิตามินดี ทานอยู่เป็นปีค่ะ อาการดีขึ้นแต่ไม่ได้หายขาด เพราะระดับแคลเซียมและวิตามินดีในเลือดก็ยังต่ำอยู่ บอกว่าไม่สามารถหาสาเหตุของอาการนี้ได้แต่ระหว่างนั้นพบอีกอาการที่เพิ่มมา คือผื่นคันขึ้นตามตัว หาหลายครั้ง ก็ไม่หาย จนไปตรวจเรื่องแพ้อาหาร พบว่าแพ้หลักๆ ไข่ขาว นมวัว ยีสต์ แป้งสาลี ข้าวโพด ถั่วลิสง จึงงดอาหารเหล่านั้นไปหลายเดือน ปัจจุบันกลับมาทานทุกอย่างปกติ แต่ยังคงมีผื่นขึ้นตามตัว คอ หน้าอก แขนอยากถามว่า1) สองอาการนี้มีความเกี่ยวข้องกันไหมคะ? อ่านเจอมาว่า Vitamin D deficiency สามารถทำให้เกิดอาการแพ้อาหารได้2) สงสัยว่าควรไปตรวจอีกไหมคะว่าแพ้อาหารอะไร เพราะเคยบอกว่ามันเปลี่ยนได้ตลอดเวลา?3) ไม่มีอาการมือจีบหรือกล้ามเนื้อกระตุกแล้ว หยุดทานแคลเซียมและวิตามินดีได้ไหมคะ ถ้าหยุดทานยา ระดับแคลเซียมและวิตามินดีในเลือดจะตกลงอีกหรือเปล่า?4) สองอาการนี้มีผลกระทบในระยะยาวที่น่าเป็นห่วงไหมคะ?
สวัสดีคะ 1) สองอาการนี้มีความเกี่ยวข้องกันไหมคะ? อ่านเจอมาว่า Vitamin D deficiency สามารถทำให้เกิดอาการแพ้อาหารได้ต้องอธิบายอย่างนี้ค่ะ ปกติในประเทศไทยซึ่งอยู่ในเขตศูนย์ มีโอกาสน้อยมากที่จะขาดวิตามิน ดีค่ะ เนื่องจากรูปแบบที่ออกฤทธิ์จะสัมพันธ์กับปริมาณที่ได้รับแสงแดดค่ะ ดังนั้นถ้ามีความผิดปกติเกี่ยวกับการทำงานของต่อมพาราไทรอยด์ซึ่งเป็นต่อมหลักในการผลิตทั้งแคลเซียมและแคลเซียมกับวิตามินดีทำงานร่วมกับค่ะ ซึ่งส่วนใหญ่มักจะเกิดจากการบาดเจ็บของต่อมจากการผ่าตัดเอาต่อมไทรอยด์ออกค่ะ ดังนั้นในกรณีอาจจะต้องพบแพทย์อีกครั้งเพื่อหาสาเหตุนะค่ะ อาจจะต้องพบแพทย์ผู้เชี่ยวชาญระบบต่อมไร้ท่อค่ะการมีปัญหาเรื่องฮอร์โมนพาราไทรอยด์ต่ำจะทำให้มีระดับแคลเซียมต่ำค่ะ และแคลเซียมมีผลต่อการดูดซึมของวิตามินดีค่ะส่วนเรื่องการแพ้อาหารวิจัยไม่ได้มีข้อสรุปชัดเจนว่าการขาดวิตามินดีทำให้มีภาวะเสี่ยงหรือเพิ่มการแพ้อาหารค่ะ ดังนั้นอาจจะต้องต้องหาสาเหตุของการแพ้อาหารค่ะ และอาจจะต้องรอผลงานวิจัยเพิ่มเติมค่ะ ดังนั้นในขณะนี้แนะนำเรื่องการหลีกเลี่ยงอาหารที่แพ้ค่ะ2) สงสัยว่าควรไปตรวจอีกไหมคะว่าแพ้อาหารอะไร เพราะเคยบอกว่ามันเปลี่ยนได้ตลอดเวลา?ปกติการตรวจการแพ้อาหารมักจะเป็นผลบวกเกือบทุกตัวค่ะ แต่ควรปรึกษาแพทย์ที่ทำเกี่ยวกับภูมิแพ้ก่อนค่ะ เพราะการตรวจอาจจะทำให้มีอาการแพ้ได้ค่ะ อันนี้แนะนำปรึกษาค่ะ เพราะการแพ้อาหารบางครั้งเป็นการแพ้แบบที่ไม่เห็นผลทันทีแต่ไปแพ้อีกตอนหลังค่ะ ถ้าเป็นไปได้ปรึกษาแพทย์ค่ะ3) ไม่มีอาการมือจีบหรือกล้ามเนื้อกระตุกแล้ว หยุดทานแคลเซียมและวิตามินดีได้ไหมคะ ถ้าหยุดทานยา ระดับแคลเซียมและวิตามินดีในเลือดจะตกลงอีกหรือเปล่า?อันนี้ไม่แนะนำหยุดยาเองนะค่ะ เพราะว่าถ้ามีปัญหาการขาดแคลเซียมและวิตามินดีที่ยังไม่ทราบสาเหตุแน่ชัดการหยุดยาจะทำให้มีปัญหากลับมาได้อีกค่ะแนะนำให้ปรึกษาแพทย์ และอีกกรณีหนึ่งอาจจะต้องหาสาเหตุความผิดปกติของไตร่วมด้วยค่ะ4) สองอาการนี้มีผลกระทบในระยะยาวที่น่าเป็นห่วงไหมคะ?อาการแพ้อาหาร กับ ความผิดปกติของระดับแคลเซียมและวิตามินดีถ้าได้รับการดูแลอย่างต่อเนื่องหาสาเหตุที่แน่ชัด ไม่น่ามีปัญหาค่ะ แต่อาจจะต้องได้รับการตรวจ เรื่อง นิ่วไตเป็นระยะค่ะ เพราะอาจจะทำให้มีปัญหาเรื่องนิ่วไตได้ค่ะ